open-index/open-wikipedia-markdown huggingface dataset:
Vietnams riksvåpen

**Vietnams riksvåpen** tar utgangspunkt i det vietnamesiske kommunistpartiets emblem, med en gul femtakket stjerne på rød bakgrunn, slik det også er i nasjonalflagget. Tannhjulet symboliserer arbeiderne  og et kornaks symboliserer bondebefolkningen. Riksvåpenet ble vedtatt som Nord-Vietnams riksvåpen 30. desember 1955, og ble riksvåpen for hele Vietnam etter sammenslåingen 2. juli 1976.

## Se også
* Vietnams flagg
* Vietnams historie
Proof

**Proof** kan vise til:

*Proof (skuespill) - et skuespill av David Auburn
* Proof (rapper) – en amerikansk rapper
* 100 proof – en alkoholstyrke
Fresvikbreen

**Fresvikbreen** er en isbre på sørsiden av Sognefjorden i Vik kommune i Vestland. Den ligger mellom Seljadalen i vest og Storedalen i øst, som fører ned mot bygda Fresvik. Rundt isbreen finnes flere fangstanlegg for rein. Mot øst går breen over i et dramatisk landskap ned mot Huldabotn, og smeltevann fra breen danner den vakre Huldafossen. Isbreen er også den eneste som ligger i et verdensarvområde i Norge. Isbreen ligger isolert til, og krever flere timers vandring før en når brekanten. Breen er en del av Nærøyfjorden landskapsvernområde.

Breen har et areal på 15 km². Toppen ble tidigere angitt til 1642 meter over havet, men har nå smeltet ned til 1636 moh. Laveste punkt ligger på ca. 1250 meter over havet. Fresvikbreen er den 23. største isbreen på det norske fastlandet. 

## Fotnoter



## Referanser




## Se også
*Norges isbreer
Bitter (øl)

**Bitter** er det britiske navnet for en type pale ale. Navnet ble først tatt i bruk i Storbritannia tidlig i det 19. århundret, som et resultat av at pale ale ble utbredt.

## Kort historie
*Pale ale* var et navn som ble brukt på øl som var lagt av malt som var tørket med koks. Fra 1830-tallet ble pale ale og bitter brukt som synonymer, der særlig bryggeriene brukte termen *pale ale*, mens kundene brukte termen *bitter*. Man antar dette var kundene sin måte å skille de bitre typene ale fra mindre bitre typer ale, som for eksempel porter.
Fra midten av det 20. århundret, ble flasker i Storbritannia i stor grad merket som *pale ale*, mens ølfat ble merket som *bitter*. I Storbritannia har bruken av termen *pale ale* blitt stadig mindre, og *bitter* har tatt over.

## Farge og alkoholprosent
Bitter er en pale ale, men har større variasjon i smak og farge enn annen pale ale. Den kan være lys, nesten som pilsner, men også mørk, nesten som stout. Volumprosenten alkohol ligger mellom 3 og 7, og i Norge er den oftest på litt over 4.

## Eksterne lenker
* Campaign for Real Ale sin beskrivelse av bitter.
Målesylinder

En **målesylinder** blir brukt til å måle volum av væsker. På siden av sylinderen er det merket av en skala som blir brukt når volumet skal leses av. Målesylindere finnes i størrelser fra noen få milliliter til flere liter.  

For mer nøyaktige volummål må en bruke pipetter eller byretter. 

## Eksterne lenker
*
2002 AA29

Asteroide **2002 AA<sub>29</sub>** (eller 2002 AA29) er en nærjordsasteroide oppdaget januar 2002 av LINEAR. Asteroiden følger en «hesteskoformet» bane som gjør at den kommer nær jorden hvert 95. år som den følger jordbanen rundt sola og vil, i nesten 600 år, se ut til å gå i bane rundt planeten. Den måler 60 meter på tvers.

8. januar 2003 var asteroiden omtrent 5,9 mill. km unna jorda, det nærmeste på de neste hundre åra.

Richard Gott og Edward Belbruno fra Princetonuniversitet har spekulert på om 2002 AA29 kan ha blitt dannet sammen med jorda og Theia. Dette er den teoretiske planeten som ifølge den foreslåtte kjempenedslagsteorien kolliderte med jorda tidlig i historien til solsystemet.

Banen til asteroiden gjør det relativt lett å bringe tilbake steinprøver til jorda for analyse.

## Eksterne lenker
* MPEC 2003-A17 (engelsk)
* Den koorbitale asteroiden til jorda: 2002 AA29  (engelsk)
Statens spesiallærerhøgskole

**Statens spesiallærerhøgskole** var en høgskole for spesialpedagogikk. Skolen ble etablert i Bærum i 1961 som Statens spesiallærerskole; og er siden 1990 tilknyttet Universitetet i Oslo som Institutt for spesialpedagogikk.

Før etableringen fantes noen etterutdanningstilbud ved enkelte lærerskoler. Skolen tilbød fra starten et toårig videreutdanningstilbud for lærere. Fra 1976 ble studiene utvidet med hovedfag i spesialpedagogikk. 

Skolens første rektor var Hans Jørgen Gjessing.

## Eksterne lenker
* isp.uio.no: ''Om instituttet, historie
Tron (film)

***Tron*** er en amerikansk Sci-Fi film fra 1982 med Jeff Bridges, Bruce Boxleitner, David Warner, Cindy Morgan og Barnard Hughes i hovedrollene.

## Sammendrag
Kevin Flynn er en programvare-ingeniør tidligere ansatt for organisasjonen ENCOM, og han forsøker å hacke seg inn i ENCOMs stormaskin for å finne beviser mot ledelsen i bedriften. Men ENCOM sitt Master Control Program (MCP) forhindrer hackingen. Programmerer Alan Bradley og kjæresten hans, ingeniøren Lora Baines, oppdager at MCP har stengt deres tilgang til en rekke prosjekter de tidligere hadde tilgang til. Når Alan konfronterer administrerende direktør, Ed Dillinger, påstår Dillinger at alle de nye sikkerhetstiltakene er et forsøk på å forhindre hacking. Men MCP har utvidet seg til en kraftig virtuell intelligens som skaffer seg ulovlig tilgang til mange forskjellige dataprogrammer for å øke maskinens egne evner.

Kevin Flynn, Alan Bradley og kjæresten Lora legger en plan om å bryte inn i ENCOM og få tak i Alans Tron-program, et spesielt sikkerhetstiltak designet for å beskytte systemet og motvirke funksjonene til MCP. Når de er inne i ENCOM deler de seg opp, og Flynn kommer i direkte konflikt med MCP når han forsøker å kommuniserer med terminalen sin. Før Flynn rekker å få tak i informasjonen han behøver for å avsløre Dillingers handlinger, bruker MCP en eksperimentell laser for å digitalisere og laste Flynn opp til ENCOM sitt cyberspace hvor han møter flere programmere som var med på å utvikle systemet. MCP tvinger programmere til å spille i livsfarlige spill, og den begynner å sende Flynn i dueller. Flynn møter andre fangede ansatte, Ram og Tron som ønsker å ødelegge MCP.

## Musikken
Lydsporet til Tron ble skrevet av den elektroniske musikk pioneren Wendy Carlos, som er mest kjent for albumet *[[Switched-On Bach]]* og for lydsporene til mange filmer, inkludert Stanley Kubrick regisserte filmene *[[A Clockwork Orange]]* og *[[Ondskapens hotell|The Shining]]*. Musikken, som var det første samarbeidet mellom Carlos og hennes partner Annemarie Franklin, den inneholdt en blanding av en analog Moog-synthesizer og Crumar digitale GDS-synthesizer, sammen med ikke-elektroniske stykker fremført av London Philharmonic Orchestra. To ekstra musikalske spor ("1990's Theme" og "Only Solutions") ble skrevet av det amerikanske bandet Journey etter at det britiske bandet Supertramp trakk seg ut av prosjektet. Et album med dialog, musikk og lydeffekter fra filmen ble også gitt ut på LP av Disneyland Records i 1982.

## Skuespillere
* Jeff Bridges som Kevin Flynn. En programmer og videospill-utvikler.
* Bruce Boxleitner som Alan Bradley. Flynn's med-arbeider og programmer ved ENCOM
* David Warner som administrerende direktør Ed Dillinger.
* Cindy Morgan som Dr. Lora Baines. Bradley's kollega og kjæreste. 
* Barnard Hughes som Dr. Walter Gibbs som var med på å grunnlegge ENCOM
* Dan Shor som Roy Kleinberg. En ENCOM-ansatt.
* Peter Jurasik som Crom. En programmer som Flynn møter i den virtuelle verden.

## Referanser


## Eksterne lenker
* 
*
Alex Harvey (rullestolcurlingspiller)

**Alex Harvey** er en skotsk rullestolcurlingspiller. Han representerer Greenacres Wheelchair Curling Club.

Han vant sølv i det skotske mesterskapet 2004 og 2005, og deltok i det skotske mesterskapet senest i 2008. Han har deltatt i ett VM, som endte med bronse. 

## Resultater

## Eksterne lenker
* Profil hos WCF
DMX512-A

**DMX512-A** er en RS-485 basert kommunikasjonsprotokoll som brukes innen scenebelysning til lysstyring av dimmere, intelligent belysning (såkalte «moving heads»), skannere og annet utstyr som styres fra et lysbord.

## Historie
DMX512-protokollen ble først laget av USITT i 1986 som en felles standard innen lysindustrien, og har gjennomgått flere endringer. I dag brukes DMX512-A-protokollen fra 1990. Tidligere DMX-produkter har i noen tilfeller et problemer med å fungere sammen med nyere DMX-utstyr.

DMX512 erstattet raskt den gamle 0-10V-standarden for dimmere. 

## Protokollen
Et DMX-univers kan ha 512 kanaler, hver kanal kan ha en verdi fra 0-255. 
I større applikasjoner med mange intelligente lyskastere og dimmere, trengs det ofte flere DMX-universer. Det er ofte 2048 DMX-kanaler (4 universer) på mange avanserte lysbord i dag og flere går opp til 16 DMX-universer eller flere. Her brukes ofte Art-Net som er en protokoll som frakter DMX-signal over et vanlig LAN-nettverk.

## Kobling
DMX512-utstyr er spesifisert med en 5 pins XLR-kontakt. Men man ser en økende trend til bruk av 3 pins XLR-kontakter, hovedsakelig på grunn av prisen og man kan ofte bruke høykvalitets mikrofonkabel til kortere kabelstrekk. Dette selv om at USITT ikke anerkjenner bruk av annen kontakt enn 5 pins XLR.

* Pin 1: Jord (Common)
* Pin 2: Data 1- (Primær)
* Pin 3: Data 1+ (Primær)
* Pin 4: Data 2- (Sekundær)
* Pin 5: Data 2+ (Sekundær)

Pin 4 og 5 er i mange tilfeller ikke i bruk, og få produkter tar i bruk det sekundære dataparet.

## Eksterne lenker
* USITT DMX512
* Ujjal's DMX512 details
Hostvedt

**Hostvedt** er ei bygd i Ytre Sandsvær ca. 13 km sør for Kongsberg by i Lågendalen. Gjennom grenda renner Numedalslågen. Dalbunnen ligger ca. 70 meter over havet, de omkringliggende åser ruver mellom 400 og 600 meter over havet. Riksvei 40 går gjennom bygda og krysser Numedalslågen over Volden bru, et tidligere gammelt fergested.

Øyenlågen, en delvis avsnøret meander fra hovedvassdraget med stort biologisk mangfold, bla. fugler og insekter. Våtmarksområder i tilknytning med årlige oversvømmelser.

Hostvedt–gårdene, i dag åtte gårdsbruk, har gitt navn til hele bygda. Navnet stammer trolig fra vikingtiden, og kan komme av mannsnavnet Håvard og betyr noe sånt som Håvards gård, eller det gammelnorske hustveit som betyr 'gård med hus'.
Tidligere egen postadresse (3642 Hostveit) mellom Skollenborg og Efteløt. 

I dag byggevarehandel, sagbruk og barnehage. Gårdsdrift med vesentlig korn- og gressproduksjon, dessuten poteter, gulrøtter og bær. Jordbruksproduksjonen foregår i hovedsak på areal knyttet til områder under marin grense der det er dype leireavsetninger, samt elveavsetninger i form av sand. 

Lokalklimaet er påvirket av den relativt nære beliggenhet til Oslofjorden, med temperaturer ofte svingende omkring 0 grader vinterstid. Kuldeepisoder med temperaturer ned mot -35 grader. Oftest skiføre fra januar til mars, desember til april i høyereliggende strøk. Sommeren er varm med høye maksimumstemperaturer og lite nedbør. 

Oslofeltet fra nordøst mot sørvest med vekslende kalkfjell og granitter. Interessante geologiske og biologiske forekomster i tilknytning. 

Bygdeborg i Hvamb fra folkevandringstiden.

## Referanser
Karakterstykke

**Karakterstykke** er liedens instrumentale motstykke, som oftest for piano, eventuelt et soloinstrument og klaver. Stykkene hadde gjerne en beskrivende tittel, men inneholder ikke tekst.

## Historikk
I romantikken ble det svært populært med klaverstykker som bestod av bare én sats. Det hadde nok en sammenheng med av det var stort marked for slike stykker, for de kunne blitt framført hjemme hos høyerestående borgere. Slike stykker ble ofte brukt til å lære, spesielt unge piker, å spille piano. Men like viktig var det nok at disse småstykkene egnet seg godt til å uttrykke stemningene, og følelsene som komponistene var opptatt av i romantikken.

## Titler
Stykkene kunne ofte få titler som beskrev det utenommusikalske. Eksempler på navn er *[[Draum]]*, *[[Skogsstillhet]]* eller *[[Sommerfugl]]* (Grieg), og liknende. Men også mer generelle navn som *[[Nocturne]]*, *[[Intermezzo]]*, *[[Preludium]]*, *[[Impromptu]]* og *[[Masurka]]*. Disse beskrev gjerne formen, eller stilen til stykket.

Slike titler ble ofte gitt av komponistene selv, men også av utgiverne, for å tjene mer penger.

## Komponister
De fleste komponistene i romantikken skrev slike stykker. Man kan nevne bla. Chopin, Schubert, Schumann, Grieg, Brahms, Liszt og Mendelssohn.

## Kilder
*
Rajtsjikhinsk

**Rajtsjikhinsk** (russisk: Райчи́хинск) er en by i Amur oblast i Russland. Den ligger 150&nbsp;km sørøst for Blagovesjtsjensk. Innbyggertall: 24&nbsp;498 (folketelling 2002).

## Eksterne lenker
*
Progress (Amur oblast)

**Progress** (russisk: Прогре́сс) er en by i Amur oblast i Russland. Den ligger 165&nbsp;km sørøst for Blagovesjtsjensk.  Innbyggertall: 13&nbsp;080 (folketelling 2002), 14&nbsp;345 (folketelling 1989).
## Eksterne lenker
*
Skovorodino

**Skovorodino** (russisk: Сковородино) er en by i Amur oblast i Russland. Den ligger ved elva Bolsjoj Nevers øvre løp, rundt 480&nbsp;km nordvest for Blagovesjtsjensk. Innbyggertall:  10&nbsp;100 (est. 2005), 10&nbsp;566 (folketelling 2002), 13&nbsp;824 (folketelling 1989).

Skovorodino ble grunnlagt i 1908 som bosetningen *Zmeinyj* (russisk: Змеи́ный) under byggingen av den transsibirske jernbanen. Navnet ble senere endret til *Never-I* (russisk: Невер-I) etter elva byen ligger ved, og i 1911 ble navnet endret til *Rukhlovo* (russisk: Рухлово). Den fikk innvilget bystatus i 1927. I 1938 ble byens navn igjen endret, denne gang til Skovorodino, til ære for A.&nbsp;N.&nbsp;Skovorodin (1890&ndash;1920), formann for et lokalt sovjet, som ble drept her.

Den historisk viktige landsbyen Albazino ligger i dette området.

## Eksterne lenker
*
Sjimanovsk

**Sjimanovsk** (russisk: Шима́новск) er en by i Amur oblast i Russland. Den ligger ved elva Bolsjaja Pjora (ei sideelv til Zeja), rundt 200&nbsp;km nord for Blagovesjtsjensk. Innbyggertall: 22&nbsp;267 (folketelling 2002).

Bosetningen ble grunnlagt i 1910 som *Pjora*. Navnet ble endret til *Gondatti* i 1914, og *Vladimiro-Sjimanovskij* i 1920. Den fikk bystatus i 1950, og navnet ble santidig endret til det nåværende Sjimanovsk.

Byen ligger ved den transsibirske jernbanen. Sjimanovsk lufthavn ligger 4 km sørvest for byen. 

## Eksterne lenker
*
Bankkonto

En **bankkonto** er en monetær konto der en bank fører den løpende balansen til en kunde.

Bankkontoer kan ha en positiv balanse (debet) der banken tar vare på pengene til kunden, eller en negativ balanse (kredit) der kunden skylder banken pengene.

Det er vanlig å skille mellom tre typer bankkontoer:
* *Sparekonto*, der man normalt har en positiv balanse
* *Lånekonto*, der man normalt har en negativ balanse
* *Transaksjonskonto*, der det er normalt med både negativ (innenfor en kredittgrense) og positiv balanse

Kontoen er identifisert ved hjelp av et IBAN-nummer ved internasjonale overføringer. I Norge har alle bankkontoer et standardisert kontonummer på elleve siffer der de fire første sifrene identifiserer banken.
AIM-7 Sparrow

**AIM-7 Sparrow** er et amerikansk «mellom-distanse» luft-til-luft styrt missil som blir brukt av flere land. Den første versjonene, AIM-7A, ble satt i produksjon i 1956. I 1997 ble videreutvikling og produksjon stanset, og modellen vil bli erstattet av AIM-120 AMRAAM. Missilet kommer til å være i bruk flere år enda, men blir faset ut etter hvert som oppgraderinger skjer.

AIM-7 Sparrow missilet ble brukt som utgangspunkt for utviklingen av RIM-7 Sea Sparrow missilet.

## Eksterne lenker
Eurovision Young Musicians

**Eurovision Young Musicians** (norsk: **Eurovisjonens konkurranse for unge musikere**) er en musikkonkurranse for musikere under 19 år som har blitt arrangert av Den europeiske kringkastingsunionen (EBU) siden 1982. Den regnes som en av de viktigste musikkonkurransene i verden. I motsetning til Eurovision Song Contest utpeker en internasjonalt sammensatt fagjury vinnerne.

Den fjernsynsoverførte finalen arrangeres hvert annet år.

## Liste over finaler

## Referanser


## Eksterne lenker
* 
* Eurovision Young Musicians
Eurovision Young Musicians 2006

**Eurovision Young Musicians 2006** var den 13. finalen i Eurovision Young Musicians siden oppstarten i 1982, og ble arrangert 12. mai 2006 på Rathausplatz i Wien. Arrangementet ble produsert av ORF for Den europeiske kringkastingsunionen. 2006 var det internasjonale Mozartåret, og konkurransen var derfor tilegnet Mozart.

Det var 18 deltagere, og syv ble valgt til å delta i den fjernsynsoverførte finalen. Wiener Symphoniker under ledelse av Christian Arming deltok også.

## Vinnere og andre finalister
Shunyi olympiske ro- og kajakkstadion

**Shunyi olympiske ro- og kajakkstadion** (forenklet kinesisk: 顺义奥林匹克水上公园; tradisjonell kinesisk: 順義奧林匹克水上公園; pinyin: *Shùnyì Àolínpǐkè Shuǐshàng Gōngyuán*, engelsk: *Shunyi Olympic Rowing-Canoeing Park*) er den nye, anledningsbygget arena for Roing under sommer-OL 2008, Padling under sommer-OL 2008 og 10 kilometer maratonsvømming i Sommer-OL 2008. Det ligger i Mapo i distriktet Shunyi nordøst for det sentrale Beijing. 

Arenaen skal brukes under Junior-VM i Roing i 2007, som en test for Olympisk Regatta i 2008, og 10 km Maratonsvømming Olympic 2. kvalifisering i juni 2008. 

## Detaljer
*Areal: 318 500 m²
*Sitteplasser:  1 200
*Ekstra plasser:  25 800 (inkludert 10 000 ståplasser)
*Byggestart:  Første halvår 2005
*Ferdigstilt:  28. juli 2007

## Referanser
Eurovision Young Musicians 2008

**Eurovision Young Musicians 2008** var den 14. finalen i Eurovision Young Musicians (siden oppstarten i 1982), og fant sted 9. mai 2008 i Wien under Wiener Festwochen. Arrangementet ble produsert av ORF for Den europeiske kringkastingsunionen.

Av totalt 15 deltagere ble syv bli valgt til å delta i den fjernsynsoverførte finalen. De ble ledsaget av Wiener Philharmoniker under ledelse av dirigent Alexandar Markovic.

Eldbjørg Hemsing (f. 1990, fiolin), som vant NRKs konkurranse Virtuos 2008, representerte Norge i konkurransen, hvor hun fikk publikumsprisen og juryens 3. pris.

## Eksterne lenker
* Eurovision Young Musicians 2008
Jurga

**Jurga** (russisk: Юрга́) er en by i Kemerovo oblast i Russland. Den ligger på venstre bredd av elva Tom, rundt 80&nbsp;km nordvest for Kemerovo. Innbyggertall: 85&nbsp;555 (folketelling 2002). 

Jurga ble grunnlagt i 1886. Status som bymessig bosetning ble innvilget i 1942, og bystatus i 1949.

## Referanser


## Eksterne lenker
*
Cold Mailman

**Cold Mailman** er et norsk indiepopband fra Bodø, bosatt i Oslo. Bandet ble startet av Ivar Bowitz (gitar, vokal og tangenter) og eksisterte de første årene først og fremst som et prosjektnavn for Bowitz' mange popkomposisjoner. Cold Mailman består nå også av Martin Bowitz (ex-The Spectacle) på bass og diverse instrumenter.

## Biografi
Etter en rekke selvproduserte CD-R-utgivelser i små opplag gav Cold Mailman ut debutalbumet *How to Escape Cause and Effect* på plateselskapet Spoon Train Audio 5. mai 2008. 12. april 2010 slapp de singelen «Pull Yourself Together and Fall In Love With Me» fra albumet *[[Relax; the Mountain Will Come to You]], *utgitt 4. oktober 2010, denne gangen på plateselskapet til Kråkesølv.

I 2013 kom bandets tredje fullengder, *[[Heavy Hearts]]*, ut på Beyond Records. For albumet mottok bandet mye skryt fra både norsk og internasjonal presse, og Cold Mailman spilte på festivaler som Hovefestivalen og Øyafestivalen samme år. I 2015 ga bandet ut albumet *Everything Aflutter.* Dagbladets anmelder beskrev platen som «storslagen progpop» og delte ut terningkast fem.

Etter fire års stillhet og noen utskiftninger i bandet ga Cold Mailman ut singelen «Somewhere Else» våren 2019. Det var første forsmak på albumet *Baby Wake Up We Are Losing the Fire*, som ble utgitt på Snertingdal Records i januar 2020. Albumet er produsert av Nils Martin Larsen (Lama (band), Apothek, NML (artist)). Live har bandet utvidet besetningen med nevnte Larsen, samt Lars Haug Nilsen (Sondre Justad), Ståle Fossheim (Dunderhonning) og Catharina Sletner.

## Musikkvideoer
Cold Mailman har fått mye internasjonal oppmerksomhet for musikkvideoene til singlene «Time Is of the Essence», «My Recurring Dream» og «Something You Do». Samtlige videoer er regissert av nordmannen André Chocron, og har flere hundre tusen visninger på nettstedene YouTube og Vimeo. Musikkvideoene har blant annet blitt nominert til UK Music Video Awards og Spellemannprisen.

## Diskografi
;Album

;Singler

## Referanser

## Eksterne lenker
* Cold Mailmans offisielle side
* «Årets video» - Spellemann 2011
* UK Music Video Awards - Here are the nominations 
* Spirit - Anmeldelse: Cold Malman - Heavy Hearts
* Adressa.no - Anmeldelse: Cold Mailman - Heavy Hearts 
* Musikknyheter.no - Anmeldelse: Cold Mailman - Relax; The Mountain Will Come To You
Virtuos (musikkonkurranse)

***Virtuos*** er en norsk musikkonkurranse for solister som har blitt arrangert og kringkastet av Norsk rikskringkasting hvert annet år siden 2006. Vinneren av konkurransen får Den norske solistpris og vil representere Norge i neste Eurovision Young Musicians, som blir arrangert av Den europeiske kringkastingsunion.

## Vinnere av Virtuos

## Virtuos 2008
**Virtuos 2008** ble arrangert av NRK våren 2008. Det var den norske finalen i den internasjonale konkurransen Eurovision Young Musicians, som blir arrangert av Den europeiske kringkastingsunionen.

Eldbjørg Hemsing (f. 1990, violin) vant konkurransen med en fremføring av Franz Waxmans Carmenfantasi. Hun representerte dermed Norge i den internasjonale finalen, Eurovision Young Musicians 2008, som fant sted i Wien i mai 2008. Der vant hun publikumsprisen og juryens 3. pris.

Programleder for Virtuos var Nadia Hasnaoui. Juryen bestod av Arild Erikstad (juryformann og musikkjournalist i NRK), Peter Herresthal (professor ved Norges Musikkhøyskole), Elise Båtnes (konsertmester i Oslo Filharmoniske Orkester) og Wolfgang Plagge (pianist og komponist).

## Referanser


## Eksterne lenker
*
John Fogerty (album)

***John Fogerty*** er et musikkalbum som kom ut i 1975 og det var den tidligere sologitaristen i Creedence Clearwater Revival, John Fogertys andre soloalbum. ble utgitt av Asylum Records i USA og av  Fantasy Records internasjonalt. Som med Creedence Clearwater Revivals utgivelser, inneholder albumet en miks av originale sanger og coverlåter. Selv om albumet er oppkalt etter Fogerty, kaller han selv albumet *"Old Shep"*. Shep var navnet på hunden hans, som man kan se på forsiden av coveret sammen med Fogerty.

## Sporliste
#«Rockin' All Over the World» – (Fogerty) – 2:56
#«You Rascal You» – (Theard) – 2:42 
#«The Wall» – (Fogerty) – 2:59
#«Travelin' High» – (Fogerty) – 3:20
#«Lonely Teardrops» – (Carlo, Fuqua, Gordy) – 4:30
#«Almost Saturday Night» – (Fogerty) – 2:32
#«Where the River Flows» – (Fogerty) – 2:34 
#«Sea Cruise» – (Smith) – 3:18 
#«Dream/Song» -(Fogerty) – 3:13
#«Flyin' Away» – (Fogerty) – 4:23 
  
## Eksterne lenker
*
Riddles Wisely Expounded

**«Riddles Wisely Expounded»** («Gåter løst på klokt vis») er en tradisjonell, engelsk ballade, klassifisert som Child Ballad 1. Den finnes i flere varianter.

I den eldste, kjente, overleverte varianten av sangen, «Inter diabolus et virgo» (*[[latin|lat.,]]* «Mellom Djevelen og jomfruen») fra midten av det 15. århundre, vil en djevelskikkelse bortføre en jomfru hvis hun ikke kan løse en rekke gåter. Kvinnen ber til Jesus om hjelp og visdom, og klarer å løse gåtene.

I yngre varianter er det en ridder som vil teste en kvinne før han gifter seg med henne (i noen versjoner etter å ha forført henne), eller en djevel kledd ut som ridder som prøver å bortføre henne. Kvinnen vet svarene og får derfor enten gifte seg eller slippe fra djevelen. I sistnevnte versjon spør den aller siste gåten ofte «Hva er verre enn en kvinne?» (Svaret er djevelen).

Gåtene er mange og forskjellige, men noen typiske er:
* Hva er lengre enn veiene? (Kjærligheten)
* Hva er dypere enn havet? (Helvete)
* Hva støyer mer enn hornet? (Torden)
* Hva er skarpere enn tornen? (Sulten)
* Hva er hvitere enn melk? (Snø)
* Hva er bløtere enn silke? (Dun)

Gåtemotivet er svært gammelt, fortellingene om Ødipus og om Samson er to gamle eksempler.

Denne sangen har mange tyske varianter, og finnes også i Skottland og Irland. Folkeeventyr med lignende gåte-motiv finnes i Hellas og slaviske språkområder.
Topki

**Topki** (russisk: Топки) er en by i Kemerovo oblast i Russland. Den ligger rundt 30&nbsp;km vest for Kemerovo. Innbyggertall: 31&nbsp;004 (folketelling 2002), 33&nbsp;574 (folketelling 1989). 

Topki ble grunnlagt i 1914 i forbindelse med byggingen av den transsibirske jernbanen. Jernbanestasjonen Topki ble åpnet i 1916. Bosetningen fikk bystatus i 1933.

## Referanser


## Eksterne lenker
* Nettsted for Topki (russisk)
Anzjero-Sudzjensk

**Anzjero-Sudzjensk** (russisk: Анже́ро-Су́дженск) er en by i Kemerovo oblast i Russland. Den ligger rundt 80&nbsp;km nord for Kemerovo. Innbyggertall: 84&nbsp;480 (folketelling 2002). 

Byen ble dannet i 1928 ved en sammenslåing av bosetningene *Anzjerka* og *Sudzjenka*. Den ligger ved den transsibirske jernbanen.

## Referanser


## Eksterne lenker
*
Studentorganisasjonen ved Universitetet i Stavanger

**Studentorganisasjonen StOr ved Universitetet i Stavanger**, bedre kjent med forkortelsen *StOr*, er den lokale studentorganisasjonen ved Universitetet i Stavanger.

Studentparlamentet er det øverste organet i organisasjonen og består av 19 medlemmer valgt i årlige valg ved listevalg. Valget avholdes på høsten og funksjonsperioden til representantene er 1. januar til 31. desember. Studentparlamentet er studentenes valgforsamling til alle styrer og råd som er direkte underlagt Universitetets styre, samt til selve universitetsstyret. StOr er et medlemslag i Norsk Studentorganisasjon.

Studentparlamentet velger et arbeidsutvalg som er organisasjonens utøvende organ og har ansvar for den daglige driften. AU består av leder, nestleder, utdanningsansvarlig og velferds- og læringsmiljøansvarlig. Universitetet har også ansatt en organisasjonskonsulent på fulltid for organisasjonen.

StOr er paraplyorganisasjon for alle studentorganisasjoner og linjeforeninger ved UiS og har ansvaret for samlingsforumet «Engasjert» hvor felles problemstillinger og prosjekter tas opp.

Det finnes over 60 selvstendige studentorganisasjoner og foreninger registrert under StOr. Et annet forum under StOr er tillitsvalgtforum hvor de ulike studenttillitsvalgte fra institutt- og fakultetsnivå diskuterer felles saker og utfordringer.

StOr har kontorer midt på Universitetsområdet på Studentenes Hus.

## Ledere av StOr
* 1991-1993: Johan Olav Brakestad
* 1994-1995: Simen Johannessen
* 1995-1996: Arne Sørvig
* 1996-1997: Tor Åge Risnes
* 1997-1998: Line Røreng
* 1998-1999: Laila Hamar
* 1999-2000: Ann Kristin Johnsen
* 2000: Kari Hasselø Lygre
* 2000-2002: Frode Træen
* 2002: Inger-Lill Olsen (konstituert leder)
* 2002-2003: Line Endresen
* 2003-2004: Petter Furan
* 2004-2005: Maria Karine Aasen-Svensrud
* 2005-2006: Jan Erik Vennestrøm
* 2006: Mari Hassel Lien (konstituert leder)
* 2006-2007: Kjetil Clementsen
* 2007-2008: Kristine Skogsrud Nesvik
* 2008-2009: Gaute Juveth
* 2009-2010: Gunnar Dyrseth
* 2010-2011: Daniel Haug Nystad
* 2011-2012: Morten Rønne
* 2012-2013: Eirik Faret Sakariassen
* 2013-2014: Håkon Ohren
* 2014-2015: Amund Thomassen
* 2015-2016: Anine Klepp
* 2016-2017: Magne Bartlett
* 2017-2018: Jørgen Sjøberg
*2018: Sara Sunniva Jalali 
* 2018-2019: Cathrine Johanne Sønvisen
*2019-2020: Joachim Børlie
*2020-2021: Philip Lundberg Jamissen
*2021-2022: Eira Aas Eide
*2022-2023: Sara Bianca Beitz
*2023-2024: Joakim R. Ramsland
*2024-2025: Jakob Meyer Vevatne

## Eksterne lenker
* 
*
Pretty Woman

***Pretty Woman*** er en amerikansk romantisk komedie fra 1990 med Richard Gere og Julia Roberts i hovedrollene. Regi er ved Garry Marshall.

*Pretty Woman* ble den fjerde mest innbringende filmen på verdensbasis i 1990.

Filmens soundtrack inkluderer bidrag fra Roxette og Roy Orbison.

## Handling
Den kyniske forretningsmannen Edward er på vei gjennom Los Angeles i en lånt sportsbil og spør en tilfeldig 22-årig kvinne om veien. Damen er Vivian, en luksusprostituert, og snart har hun manøvrert seg inn i Edwards hotellsuite, mens han på sin side finner ut at han skal leie den vakre kvinnen for en hel weekend for å gjøre inntrykk på en forretningsforbindelse. En helt ny verden åpner seg for Vivian, en verden der visdom, etikette og vakre klær tilhører dagens orden. Etterhvert blir de to forelsket i hverandre og Edward innsert at han må ta ett oppgjør, både med seg selv og sin kyniske forretningsadvokat for å beholde henne.

## Om filmen
*Pretty Woman* ble en stor publikumssuksess da den kom og spilte inn $463 millioner på verdensbasis, hvorav $178 millioner i USA alene. Filmen ble den fjerde mest innbringende filmen i USA i 1990, bare slått av *[[Alene hjemme]]*, *[[Ghost (film)|Ghost]]* og *[[Danser med ulver]]*. Den fikk blandet mottakelse av kritikerne og har oppnådd 62 % på Rotten Tomatoes.

*Pretty Women* regnes som den mest suksessfulle romantiske komedien som er lagd, og ble Julia Roberts store gjennombrudd som skuespiller.

### Musikk
Filmen ble også lagt merke til på grunn av dens populære sountrack. Det var særlig Roxettes "Must have been love" og Roy Orbisons "Pretty woman" som ble kjent. Førstnevnte låt havnet på førsteplassen på Billboard-listen i USA og hadde tilsvarende suksess i Europa. Låta "Wild Women Do", av Natalie Cole fikk også en del oppmerksomhet.

### Priser
Filmen vant i 1991 en Golden Globe for beste kvinnelige hovedrolle (Jula Roberts). Den ble samme år nominert til en Oscar (Julia Roberts) og fire BAFTA-priser. Den vant samme år flere mindre priser som BMI Film & TV Awards, Golden Screen og People's Choice Awards, USA http://www.imdb.com/title/tt0100405/awards.

### Annet
Skuespillerinnen Molly Ringwald er en av dem som opprinnelig ble tiltenkt den kvinnelige hovedrollen i filmen, men takket nei. Hun takket samme år også nei til den kvinnelige hovedrollen i filmsuksessen *[[Ghost (film)|Ghost]]*.

## I rollene
* Richard Gere – Edward Lewis
* Julia Roberts – Vivian Ward
* Ralph Bellamy – James Morse
* Jason Alexander – Philip Stuckey
* Laura San Giacomo – Kit De Luca
* Hector Elizondo – Barney Thompson
* Hank Azaria – Detektiv (Hollywood Blvd.)
* Alex Hyde-White – David Morse
* Amy Yasbeck – Elizabeth Stuckey
* Elinor Donahue – Bridget
* Bill Applebaum – Howard
* Billy Gallo – Carlos

## Referanser


## Eksterne lenker
*
Polysajevo

**Polysajevo** (russisk: Полыса́ево) er en by i Kemerovo oblast i Russland. Den ligger ved elva Inja (ei sideelv til Ob), rundt 90&nbsp;km sør for Kemerovo.

Polysajevo fikk status som bymessig bosetning i 1952, og bystatus ble innvilget 30. oktober 1989.

## Demografi
Befolkningsutvikling:
:

## Referanser


## Eksterne lenker
*
Crínán av Dunkeld

**Crínán av Dunkeld** (død 1045) var lekmannsabbed av bispedømmet Dunkeld, var kanskje også mormaer av Atholl. Crínán var stamfar til Huset Dunkeld, dynastiet eller kongeslekten som skulle styre Skottland fram til slutten av 1200-tallet.

Crínán var gift med Bethoc, datter av kong Malcolm II av Skottland, som regjerte fra 1005 til 1034. Da Malcolm II ikke hadde en sønn var den sterkeste arvelige krav til den skotske tronen etterkommere via Bethóc, og Crináns eldste sønn Donnchad I eller Duncan I ble skottenes konge, regjerte fra 1034 til 1040. Noen kilder indikerer at Malcolm II utpekte Duncan som sin etterfølger under reglene om tanisteri (skotsk-gælisk *tana*, *herredømme*) ettersom det ikke var noen annen mulig fordringshavere til tronen.

Crináns andre sønn, Maldred av Allerdale, holdt tittelen herre av Cumbria. Det er sagt at fra ham er det jarlene av Dunbar nedstammer fra i en ubrutt mannlig linje, eksempelvis Patrick Dunbar, 9. jarl av Dunbar.

Crinán ble drept i et slag i 1045 ved Dunkeld.

## Crinán som lekmannsabbed av Dunkeld
Klosteret til Sankt Columba av Iona ble grunnlagt på den nordlige bredden av elven Tay på 500-tallet eller tidlig på 600-tallet etter at Columba gikk i land og møtte pikterne. Sannsynligvis ble klosteret først reist som en enkel gruppe med hus av kvistflettverk, men kirken ble ombygd på 800-tallet av Kenneth I mac Alpin (regjerte 843-858). Kenneth brakte relikvier fra Irland for beskytte dem fra angrep av vikinger fra Norge. Dunkeld ble det fremste bispedømmet i østlige Skottland inntil St Andrews fikk betydning fra 900-tallet.

Mens tittelen arvelig lekmannsabbed var en føydal posisjon som ofte ble utført i kun navnet synes det som om Crinán faktisk opptrådte som abbed for klosteret i sin tid. Han var således en mann av høy posisjon både i kirkelig og i det verdslige samfunnet.

Den praktfullt katedralen i Dunkeld, som nå ligger delvis i ruiner, ble bygget i stadier mellom 1260 og 1501, og står i dag på det stedet som klosteret i sin tid lå. Katedralen inneholder de eneste bevarte levningene fra det tidligere klostersamfunnet; en bane i rød stein som er synlig i østkorets vegg som kan ha blitt gjenbrukt fra en tidligere bygning, og to steinkors fra en gang rundt 800-900-tallet som nå står i katedralmuseet.

## Referanser


## Eksterne lenker
* FMG on Crinan
* Clans and Families of Ireland and Scotland
TV-året 1995

**TV-året 1995** er en oversikt over hvilke TV-programmer som gikk, hvilke som var mest sett og hvilke TV-personligheter som var aktuelle i 1995. Oversikten tar for seg både norske og utenlandske forhold.

## Hendelser
*8. mars: TV 6 Norge starter sendinger.
*27. mars: TV+ starter sendinger.
*27. mars: ZTV Norge starter sine sendinger.

## Norge

### De ti mest sett på norske TV-kanaler
De ti mest sette programmene i 1995 ble alle sendt på NRK.

#### NRK
*Eurovision Song Contest 1995 (13.5.) 1 601 000
*Melodi Grand Prix 1995 (1.4.) 1 437 000
*KLMs vorspiel (2.12.) 1 437 000
*KLMs vorspiel (25.11.) 1 391 000
*KLMs vorspiel (18.11.) 1 325 000
*KLMs vorspiel (4.11.) 1 293 000
*Norge Rundt (20.1.) 1 287 000
*Gjensyn med Mister Bean (1.4.) 1 283 000
*Synnøves stunt (13.5.) 1 282 000
*Grevinnen og hovmesteren (23.12.) 1 276 000

#### TV2
*Fotball: Tsjekkia–Norge (6.9.) 1 192 000
*Håndball-VM: Semifinale (15.12.) 1 003 000
*Håndball-VM: Bronsefinale (16.12.) 918 000
*Håndball-VM: Norge–Romania (14.12.) 909 000
*Håndball-VM: Norge–Østerrike (8.12.) 847 000
*Håndball-VM: Østerrike–Danmark (14.12.) 841 000
*Valg-PS (4.9.) 821 000
*Håndball-VM: Norge–Slovenia (12.12.) 806 000
*Mot i brøstet (20.11.) 801 000
*Håndball-VM: Norge–Slovenia (9.12.) 795 000

#### TV3
*Fotball direkte: Nederland–Norge (15.11.) 537 000
*Fotb. dir.: Rosenborg–Legia Wa. (22.11.) 460 000
*Champions League direkte (18.10.) 454 000
*Fotb. direkte: Blackb.–Rosenb. (6.12.) 374 000
*Champ. Le.: Rosenb.–Blackb.(27.9.) 361 000
*Champions League (13.9.) 346 000
*Fotb. dir.: Rosenb.–Legia (22.11.) 299 000
*Champ. League studio (18.10.) 288 000
*Film: Pretty Woman (26.2.) 282 000
*Fotb. dir.: Rosenb.–Legia (22.11.) 280 000

#### TVNorge
*Comeback (15.9.) 341 000
*Comeback (27.10.) 340 000
*Reisesjekken (26.2.) 340 000
*Reisesjekken (2.4.) 314 000
*Reisesjekken (29.1.) 307 000
*Reisesjekken (5.3.) 305 000
*Reisesjekken (19.3.) 303 000
*Reisesjekken (22.1.) 303 000
*Reisesjekken (19.2.) 293 000
*Wesenstund (26.2.) 287 000

## Utlandet

## Fødsler

## Fotnoter


## Referanser


## Kilder
* Mest sett i 95 (Dagbladet, 5. januar 1996)
TV-året 1996

**TV-året 1996** er en oversikt over hvilke TV-serier som gikk, hvilke som var mest sett og hvilke TV-personligheter som var aktuelle i 1996. Oversikten tar for seg både norske og utenlandske forhold.

## Norge
### Hendelser
* Ukjent dato &ndash; TVRomerike starter prøvesendinger.
* 1. september &ndash; NRK TO (senere NRK2) starter ordinære sendinger.

### Mest sett på norske TV-kanaler
De ti mest sette programmene i 1996 ble alle sendt på NRK.

#### NRK1
# *[[Eurovision Song Contest 1996|EuroSong '96]]*: 
# *[[Melodi Grand Prix 1996|Norsk finale Melodi Grand Prix]]*: 
# *Vorspiel EuroSong '96*: 
# Norge – Ungarn i fotball: 
# *[[Sveip (1995)|Sveip]]*: 
# *Sveip: 
# Norge – Aserbajdsjan i fotball:
# *Sveip*: 
# *Sveip*: 
# *Sveip*: 

==== TV 2 ====
# [[Ole Klemetsen]] mot [[Joe Siluvangi]]: 
# *Mot i brøstet*: 
# *Mot i brøstet*: 
# *Mot i brøstet*: 
# *Mot i brøstet*: 
# *Mot i brøstet*: 
# *Alene hjemme* (film): 
# *Mot i brøstet*: 
# *Mot i brøstet*: 
# *Mot i brøstet*: 

==== TV3 ====
# Danmark – Norge, finale EM håndball: 
# Rosenborg – AC Milan: 
# Norge – Tyskland, EM håndball: 
# Norge – Østerrike, EM håndball: 
# Sveits – Norge, VM-kvalik. fotball: 
# Rosenborg – Porto: 
# AC Milan – Rosenborg: 
# IFK Göteborg – Rosenborg: 
# Rosenborg – IFK Göteborg: 
# Håndball: Norge – Romania: 

==== TVNorge ====
# Spania – Norge: 
# *Comeback*: 
# *Comeback*: 
# *Comeback*: 
# *Comeback*: 
# *Comeback*: 
# *Comeback*: 
# *Høy på pæra*: 
# *Reisesjekken*: <br />*Comeback*: 

==== NRK2 ====
# Håndball kvinner: 
# *Norge i dag*: 
# *Norge i dag*: 
# *Norge i dag*: 
# *Absolutt*: 
# *Norge i dag*: <br />*Absolutt*: 
<ol start="8">
<li>Alpin verdenscup: <br />*Norge i dag*: <br />*Norge i dag'': 


## Utlandet

## Eksterne lenker
* 
* Mest sett i 96 (Dagbladet, 1997)
Ulrich I av Württemberg

**Ulrich I** (også kjent som *Ulrich der Stifter* eller *Ulrich mit dem Daumen*; født 1226, død 25. februar 1265) var greve av Württemberg fra rundt 1241 til sin død i 1265.

## Referanser
Ulrich II av Württemberg

**Ulrich II** (født ca. 1253/1254, død 18. september 1279) var greve av Württemberg fra 1265 til sin død i 1279.

## Referanser
Gregory Boyington

**Gregory «Pappy» Boyington** (født 4. desember 1912 i Cour d'Alene i Idaho i USA, død 11. januar 1988 i Fresno i California) var en amerikansk jagerpilot og flyveress. 

Han fløy først kampoppdrag for The American Volunteer Group («The Flying Tigers») for Republikken Kina under den annen sino-japanske krig. Senere kommanderte han den berømte United States Marine Corps-skvadronen VMF-214 («The Black Sheep Squadron») under annen verdenskrig. Boyington ble senere i krigen tatt som krigsfange.

Boyington ble for sin tjeneste i U.S. Marine Corps dekorert med Navy Cross og Medal of Honor.

Boyington var indianer fra siouxstammen.

## Referanser
Eberhard I av Württemberg

**Eberhard I** (født 13. mars 1265 i Stuttgart, død 5. juni 1325 samme sted) var greve av Württemberg fra da han tok over etter broren Ulrich I i 1279 til sin død i 1325.

Han giftet seg tre ganger.
#Adelheid av Werdenberg
##Ulrich (født før 1285, død 1315)
##Agnes (født rundt 1300, død rundt 1349) Grevinne av Werdenberg 
#Margarete av Lothringen 
##Ulrich (født etter 1286, død 11. juli 1344), overtok etter Eberhard som Ulrich III
#Irmengard av Baden
##Agnes, grevinne av Oettingen (rund 1295-1317)
##Adelheid Mecthild (mellom 1295 og 1300 – 13. september 1342) grevinne av Hohenlohe
##Irmengard (rund 1300 – 1329) grevinne av Hohenberg
Han hadde også to utenomekteskapelige barn.

## Referanser
Ulrich III av Württemberg

**Ulrich III** (født etter 1286, død 11. juli 1344) var greve av Württemberg fra 1325 til sin død i 1344.

Ulrich var allerede sterkt involvert i politikken under regimet til hans far Eberhard I. I 1319 håndterte han en avtale med kong Fredrik III den kjekke. Han fornyet denne avtalen etter selv å ha overtatt regimet i 1325 da Württemberg for en kortere tid gikk inn i en form for allianse med Ludvig IV av Det tysk-romerske rike. Både Ludvig og Fredrik krevde makten i det tyske-romerske riket på denne tiden. Etter at de ble forlikt ble det mulig for Ulrich å knytte seg tettere til keiserriket, selv etter at Fredrik I døde. Dette og hans regionale politikk med pakter og overtakelser bidro sterkt til øke Württembergs områder betydelig. Foruten flere gevinster i Alsace var overtagelsen av Markgröningen i 1336 og Tübingen i 1342 merkbare.

Han døde i Alsace i 1344.

Ulrich var gift med Sophie av Pfirt. De sønner han fikk fra dette ekteskapet var Eberhard II (med tilnavnet «der Greiner» på tysk) og Ulrich IV som begge styrte sammen med hans bror fram til 1361.

## Referanser
Apeplaneten

***Apeplaneten*** (originaltittel: *Planet of the Apes*) er en amerikansk science fiction- og eventyrfilm fra 1968 regissert av Franklin Schaffner. Hovedrollenne spilles av Charlton Heston, Roddy McDowall, Kim Hunter og Maurice Evans. Filmen er basert på den Pierre Boulles romanen *La planète des singes* fra 1963.

Filmen fikk i løpet av 1970-årene fire oppfølgere. Nyinnspillinger kom både i 2001 og i 2011. Sistnevnte film er bare løst inspirert av boka og den opprinnelige filmen.

## Handling
Astronauten Taylor med mannskap, krasjlander på en fjern planet som har forbausende mange likhetstrekk med jorden. Til besetningens store overraskelse viser planeten seg å være befolket av intelligente og taleføre aper – og en tilsvarende primitiv og lite talefør gruppe mennesker. Han og resten av mannskapet blir omsider tatt til fange av apene. Taylor skjønner etter hvert at livet hans ligger i hendene på forskeren Dr. Cornelius. Ved hjelp av Cornelius og noen andre aper klarer han omsider å flykte. Til slutt oppdager han den sjokkerende sannheten om planeten.

## Om filmen

### Popularitet og økonomi
*Apeplaneten* ble meget populær i USA, hvor den ble sett av 25 millioner kinogjengere. Den innbrakte $32,6 millioner og ble blant de ti mest innbringende filmene i USA i 1968.

*Apeplaneten* er kjent for å inneha en av de høyeste kostnader vedrørende make-up effekter. Kostnadene utgjorde 17% av filmens budsjett.

### Anmelderne
Den ble godt mottatt av kritikerne, noe som gjenspeiles i at den har fått 88 % på Rotten Tomatoes. Den amerikanske filmkritikeren Roger Ebert gav den 3 av 4 stjerner, mens Leonard Maltin gav den 3,5 av 4 stjerner.

### Priser
Den vant en æres-Oscar for fremragende make-up og ble nominert i ytterligere to kategorier. Filmen ble i 1996 tildelt en Genesis Award.

### Spin-off
Filmen fikk fire oppfølgere som ble lansert i perioden 1971 til 1973. I perioden 2001 til 2017 kom fire nye filmer, der de tre siste henger sammen som en trilogi. Det kom også to TV-serier og flere tegneserier.

Det ble på 1970-tallet produsert en rekke actionfigurer fra handlingen. Disse filmene var pionerer på å slike lekefigurer fra filmverdenen.

### Trivia
Når det var pauser under filminnspillingen observerta man at de skuespillerne med gorillakostyme, orangutang- og sjimpanse- holdt seg til de med samme type kostyme. Dette til tross for at det ikke ble pålagt.

Hestons replikk «Get your stinking paws off me, you damned dirty ape.» («Flytt de stinkende labbene dine, din skitne ape!») ble i 2005 rangert blant de 100 beste replikkene i amerikansk filmhistorie, i kåringen AFI's 100 Years…100 Movie Quotes.

## I rollene

* Charlton Heston – George Taylor
* Roddy McDowall – Dr. Cornelius
* Kim Hunter – Dr. Zira
* Maurice Evans – Dr. Zaius
* James Whitmore – President for Akademiet
* James Daly – Dr. Honorius
* Linda Harrison – Nova
* Robert Gunner –  Landon 
* Lou Wagner –  Lucius 
* Woodrow Parfrey –  Maximus 
* Jeff Burton –  Dodge 
* Buck Kartalian –  Julius

## Alle filmene

## Referanser


## Eksterne lenker
*
Sukker.no

**Sukker.no** er en norsk nettdatingtjeneste som sorterer og lister kandidater med høyest matchtall til hver enkelt bruker.

Tjenesten ble startet av Morten Gulliksen og Morten Berg som jobbet som SINTEF-forskere i Oslo i 2004. Senere stiftet de Warm Systems AS som per mai 2010 eier og driver virksomheten. Tjenesten var den første i sitt slag med relasjonsmatching i Norden og har vokst stabilt de senere årene. Per mai 2010 hadde  opprettet profil på tjenesten.

Sommeren 2009 arrangerte virksomheten konsert og singelfest for 1&nbsp;000 gjester i operaen i Bjørvika med blant annet Bo Kaspers Orkester, Eli Kristin Hanssveen og Marina Galiakhmetova.

Virksomheten ble tildelt Oslo kommunes etablererpris høsten 2009.

Sukker.no spilte inn låt med Stargate i New York i januar 2014 etter å vunnet hovedauksjonen for TV-aksjonen 2013. 

## Historikk
* Mai 2004: Lansering av Nordens første relasjonsmatch-tjeneste
* August 2004: Første fotomatchfest på Studenten Karl Johan
* Sommeren 2009: Leide Operaen i Bjørvika for konsert og singelfest
* Høsten 2009: Tildelt Oslo kommunes etablererpris
* Høsten 2013: Sukker.no inviterer deg til å gjøre som Ylvis og Rihanna

## Se også
* Online dating
* Relasjonsmatch

## Referanser


## Eksterne lenker
* Nettsted
* Oslo kommunes Etablererpris
Jim

**Jim** er en opprinnelig engelsk kjæleform fra middelalderen av mannsnavnet James, som er en engelsk variant av mannsnavnet Jakob.

## Etymologi

## Utbredelse
*Jim* var et populært navn i USA fra 1880- til 1960-årene og hadde en popularitetstopp med 0,3% i 1886.

|}

## Kjente personer med navnet
Personene i listen er ordnet kronologisk etter fødselsår.
* Jim Reeves (1923–1964), amerikansk countryartist 
* Jim Jones (1931–1978), amerikansk sektleder
* Jim Ford (1941–2007), amerikansk sanger
* Jim Rogers (f. 1942), amerikansk finansmann
* Jim Morrison (1943–1971), amerikansk vokalist
* Jim Beaver (f. 1950), amerikansk skuespiller
* Jim Jarmusch (f. 1953), amerikansk filmregissør
* Jim Lauderdale (f. 1957), amerikansk countryartist
* Jim Carrey (f. 1962), kanadisk skuespiller
* Jim Verraros (f. 1983), amerikansk artist
* Jim Hugunin, programmerer

## Annen bruk av navnet
* Jim Stärk, norsk rockegruppe
* Jim Protector, norsk rockegruppe
* Jim (Huckleberry Finn), figur i romanen *[[Huckleberry Finn]]*

## Referanser


## Eksterne lenker
*
Relasjonsmatch

**Relasjonsmatch**, abstrahert og tallfestet egenskap mellom to brukere av en nettdatingside. Relasjonsmatchen blir ofte representert ved et **matchtall**. Relasjonsmatchen sammenfattes normalt i en matchscore eller matchtall som ofte oppgis som tall fra 1 til 100. Matchtallet skal si noe om hvor godt brukerne passer sammen i et forhold og finnes ved hjelp av et relativt omfattende spørsmålsskjema. Jo høyere matchtall, desto større sannsynlighet for at de to personene passer sammen.

## Se også
* Online dating
* Sukker.no
Stor

**Stor** kan vise til:

* Stor – et adjektiv som kan bety svær, av betydelig omfang, omfattende.
* StOr – Studentorganisasjonen ved Universitetet i Stavanger
Apeplaneten (andre betydninger)

**Apeplaneten** har flere betydninger:

## Litteratur
**[[La planète des singes]]* (eng: *Planet of the Apes*), en fransk roman utgitt i 1963 og skrevet av Pierre Boulle.

## Film
**[[Apeplaneten]]*, am. sciencefiction- og eventyrfilm fra 1968 med Charlton Heston i hovedrollen. Basert på boka.
**[[Apeplanetens hemmelighet]]* (*Beneath the Planet of the Apes*), am. film fra 1970.
**[[Flukten fra Apeplaneten]]* (*Escape from the Planet of the Apes*, am. film fra 1971.
**[[Conquest of the Planet of the Apes]]*, am. film fra 1972.
**[[Battle for the Planet of the Apes]]*, am. film fra 1973.
**[[Planet of the Apes (2001)|Planet of the Apes]]*, nyinnspilling av den første filmen, denne fra 2001.
**[[Rise of the Planet of the Apes]]*, am. film fra 2011.
**[[Dawn of the Planet of the Apes]]*, am. film fra 2014.
**[[War for the Planet of the Apes]]*, am. film fra 2017.

## TV
**[[Planet of the Apes (TV-serie)|Planet of the Apes]]*, TV-serie fra 1974
**[[Return to the Planet of the Apes]]*, en animert TV-serie fra 1975.
**[[Behind the Planet of the Apes]]*, en TV-dokumentar fra 1998 som omhandler de 5 filmene.

## Tegneserie
**[[Planet of the Apes (tegneserie)]]*, tegneserie utgitt av Marvel Comicks i perioden 1974-77.